**LĒMUMS**

Liepājā

|  |  |
| --- | --- |
| 2023. gada 21. septembrī |  Nr.330/10(prot. Nr.10, 18.§) |

Par zemesgabalu Spīdolas ielā 49

un Jaunprojektētā ielā daļu nomas

līgumu darbības termiņu pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.3. un 30.3. apakšpunktu, 53. un 137. punktu, izskatot biedrības “TOSMARES DĀRZI 21” 2023. gada 17. jūlija iesniegumu, zemes nomas līgumus, kas 2014. gada 31. oktobrī noslēgti starp Liepājas pilsētas pašvaldību un biedrību “TOSMARES DĀRZI 21”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 14. augusta priekšlikumu (sēdes protokols Nr.14) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 14. septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Pagarināt biedrībai “TOSMARES DĀRZI 21” (reģistrācijas Nr.40008227113; juridiskā adrese: Mirdzas Ķempes iela 5-79, Liepāja) zemes nomas līgumu par zemesgabala Spīdolas ielā 49, Liepājā (kadastra Nr.1700 004 0005) daļas 10079 kv.m platībā iznomāšanu termiņu līdz 2028. gada 30. oktobrim un zemesgabala Jaunprojektētā ielā (kadastra Nr.100 004 0034) daļas 2954 kv.m platībā iznomāšanu termiņu līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā līdz 2028. gada 30. oktobrim, dārzkopības biedrības darbībai un mazdārziņu ierīkošanai.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumos, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja biedrības “TOSMARES DĀRZI 21” vainas dēļ grozījumi 2014. gada 31. oktobrī noslēgtajos zemes nomas līgumos par zemesgabalu Spīdolas ielā 49 un Jaunprojektētā ielā daļu nomu netiek noslēgti viena mēneša laikā no lēmuma pieņemšanas dienas, zemesgabalu daļas atbrīvojamas.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |